|  |  |
| --- | --- |
| **Προς:****Υπουργείο Πολιτισμού, Παιδείας & ΘρησκευμάτωνYπόψιν:** **Αναπληρωτή Υπουργό, κ. Τάσου Κουράκη** | **Κοινοποίηση:****Αν. Γενικό Γραμματέα Υπουργείου****Κ. Χρ. Πιλάλη, Δ/νση προσωπικού Β΄ βάθμιας Εκπαίδευσης** |

ΘΕΜΑ: **ΔΙΟΡΙΣΜΟΙ ΕΚΠΑΙΔΕΥΤΙΚΩΝ ΕΙΔΙΚΗΣ ΚΑΤΗΓΟΡΙΑΣ ΜΕ ΠΡΟΫΠΗΡΕΣΙΑ ΟΛΩΝ ΤΩΝ ΚΛΑΔΩΝ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ**

Με αγανάκτηση και οργή διαβάσαμε την τελική πρόταση για τους μόνιμους διορισμούς. ΔΕΝ είναι δυνατόν να λαμβάνει ένα μόριο για κάθε μονάδα ο ΑΣΕΠ! Το **δίκαιο** είναι να λαμβάνει ένα μόριο για κάθε μονάδα πάνω από την βαθμολογική βάση που είναι το 55, όπως άλλωστε ισχύει και τόσα χρόνια στους πίνακες αναπληρωτών.

Πώς είναι λοιπόν δυνατόν να εξισώνεται μια επιτυχία με βαθμολογική βάση το 55 με μια διαδρομή 4,5 ετών δηλαδή 55 μήνες στην εκπαίδευση;!

Επίσης, ποιο είναι το κοινωνικό πρόσωπο μιας αριστερής πολιτικής φιλοσοφίας για τους συνανθρώπους και συναδέλφους σας που απέκτησαν την προϋπηρεσία τους με καθόλα **ΝΟΜΙΜΟ** τρόπο καθώς προτάσσονται στους πίνακες αναπληρωτών ως **ειδική κατηγορία** δηλαδή έχουν σοβαρό πρόβλημα υγείας.

**Ερωτάται ο κος Αναπληρωτής Υπουργός:**

Πώς ακριβώς αναγνωρίζεται η κοινωνική δικαιοσύνη και η ισότητα, όταν ουσιαστικά μην έχοντας επιτυχία ΑΣΕΠ και μόνο προϋπηρεσία αποκτηθείσα με **ΝΟΜΙΜΟ** τρόπο (Παρ. 8 του άρθρου 1 του Ν.3194/03 (ΦΕΚ 267, 20/11/2003 τ.Α΄).

 άρθρου 17 του ν.3402/2005 (ΦΕΚ 258/17.10.2005 τ.Α΄)

* μας εγκλωβίζετε να παραμείνουμε αιώνιοι αναπληρωτές, χωρίς σταθερότητα εργασίας και τόπου ή ακόμα χειρότερα μας διώχνεται από την εκπαίδευση;
* πώς θα αποκατασταθούμε εργασιακά μετά από τόσα χρόνια που αγόγγυστα υπομένουμε τον ρατσισμό με την κάθε αλλαγή του τρόπου διορισμών; Α
* με ποιο τρόπο η τωρινή ηγεσία του Υπουργείου Παιδείας θα αποκαταστήσει τους συναδέλφους που έχουν **μόνο** προϋπηρεσία και ταυτόχρονα αντιμετωπίζουν σοβαρό πρόβλημα υγείας ( **σκλήρυνση κατά πλάκας** ή **ομόζυγη μεσογειακή αναιμία ή δρεπανο-μικροδρεπανοκυτταρική αναιμία**!);

ΖΗΤΟΥΜΕ:

Την άρση αυτής της κατάφορης αδικίας εις βάρος **όλων** των συναδέλφων μας, και **ειδικότερα** εις βάρος ημών που έχοντας αποκτήσει την προϋπηρεσία μας με βάση τη **ΝΟΜΙΜΗ** διαδικασία πρόταξης στους πίνακες: σκλήρυνση κατά πλάκας Παρ. 8 του άρθρου 1 του Ν.3194/03 (ΦΕΚ 267, 20/11/2003 τ.Α΄), ομόζυγη μεσογειακή αναιμία ή δρεπάνο-μικροδρεπανοκυτταρική αναιμία άρθρου 17 του ν.3402/2005 (ΦΕΚ 258/17.10.2005 τ.Α΄),

μένουμε **αδιόριστοι** παρά το γεγονός ότι έχουμε υπηρετήσει με αυταπάρνηση σε κάθε σχολείο της Ελληνικής επικράτειας.

Δεν είμαστε επαίτες!

Ζητούμε το αυτονόητο, τον διορισμό μας μετά από τόσα χρόνια που υπηρετούμε στην δημόσια εκπαίδευση!

Με εκτίμηση,

**Αναπληρωτές Εκπαιδευτικοί Ειδικής κατηγορίας με προϋπηρεσία**

Email anapliroteidikatigproipiresias@gmail.com